《授炙毂子歌二首》
唐代·希道

木津天魂，金液地魄。坎离运行宽无成，金木有数秦晋合。

近效宜六旬，远期三载阔。

魄微入魂牝牡结，阳呴阴滋神鬼灭。

千歌万赞皆未决，古往今来抛日月。

作者简介：希道，宪宗元和以后道者。在燕中遇王睿患疹积年，乃授以丹诀及歌，制丹饵之，不久即瘳。事迹见《神仙感遇传》卷一。《全唐诗》录存其诗2首。